OpenLLM-France/wikimedia huggingface dataset:
# Arrajan

Arrajan o Arradjan és una ciutat medieval de l'Iran al Fars que va donar nom a un districte entre Khuzestan i Fars. Avui són unes ruïnes a uns 7,5 km de Behbahān, a la comarca d'Arḡūn, prop de la riba sud del riu Kordestān, a l'entorn del santuari d'Emāmzāda Reżā. Les ruïnes deixen veure molt poca cosa.
La ciutat apareix esmentada com Arraǰān Rām-Qobāḏ, Berām-Qobāḏ, Abar-Qobāḏ i Beh az Āmed-e Kavāḏ i s'atribueix la seva fundació al rei sassànida Kobad I (484, 488-97 i 499-531). Vers una data posterior al 500 va fer una campanya a Amida i va agafar 80.000 presoners que va establir a Fars i Khuzestan que van construir la ciutat. Els àrabs la van anomenar Wamukubadh o Amid-Kubadh. La ciutat fou centre del treball del lli, i va ser prospera fins al segle x. El 1052 tenia uns 20000 habitants però ja estava en decadència; era objecte de lluites entre els fills del buwàyhida Abu-Kalijar; entre 1053 i 1057 va canviar de mans unes quantes vegades. El 1085 va patir un terratrèmol i ja no es va recuperar; més tard va sorgir Behbahān, al sud de la ciutat i els que quedaven s'hi van traslladar.
L'antiga província d'Arrajan correspon més o menys al districte (šahrestān) de Behbahān a la moderna província de Khuzestan. La província tenia a l'oest el riu Kordestan i s'estenia per un territori al nord-oest d'aquest; al nord el riu Khersan i les muntanyes (40 km al nord d'Arrajan); a l'est pel Kūh-e Denār massif (a 60 km d'Arrajan), i el riu Zohra, amb un territori a l'est del Zohra fins a Jannāba (Ganāva); i al sud el golf Pèrsic. Ciutats de la província foren Arraǰān, Jannāba (les ruïnes properes a la moderna Ganāva al Golf), Rīšahr que era la sassànida Rēv-Ardašīr (ruïnes a uns 25 km al sud-est d'Arraǰān, a la riba del riu Hendīǰan) i Sīnīz (ruïnes a uns 23 km al sud-est de Bandar Daylām, a la costa del golf). Al-Makdasi i altres esmenten 47 llocs de la província d'Arrajan entre els quals Jūma, al districte de Belād-Šābūr (ruïnes a uns 30 km al nord d'Arraǰān a la riba del Kordestān), Jonbaḏ-Mallaḡān (ruïnes a uns 75 km a l'east d'Arraǰān al camí de Shiraz), i Mahr ū bān (ruïnes a la vora del golf a 17 km al nord de Bandar Daylām).
El domini buwàyhida es va acabar el 1055 i va seguir el seljúcida. Després d'aquest temps és esmentada com Kūra Qobāḏ-korra o Kūra Qobāḏ. Els ismaïlites van posseir tres fortaleses: Qaḷʿat al-Jeṣṣ (ruïnes a 15 km nord-est d'Arraǰān a les muntanyes), Qaḷʿat Ḥalāḏān o Dez Kelāt (ruïnes a uns 50 km al sud-est d'Arraǰān), i Qaḷʿat al-Nāẓer (ruïnes a uns 30 km al nord d'Arraǰān, prop de Jūma). D'aquestes fortaleses atacaven tota la comarca i finalment van dominar aquesta al segle xiii fins a l'arribada dels mongols. Encara que administrativament va desaparèixer com entitat (una de les 5 províncies del Fars) al segle xiii, va romandre com a regió natural. Modernament la seu del districte fou Kūhgīlūya o Behbahān.
Les ruïnes foren descobertes per C. de Bode.

## Referències

* ↑ A. Christensen, Le Règne du roi Kawādh I et le communisme Mazdakite, Copenhagen, 1925, p. 7

## Bibliografia

* Encyclopædia Iranica, article Arrajan
* Encyclopaedia of Islam, Brill Publishers, Leiden, s.v. «Arradjān».
# Russell Latapy

Russell Latapy (Port-of-Spain, 2 d'agost de 1968) és un exfutbolista de Trinitat i Tobago de les dècades de 1990 i 2000.
Fou 81 cops internacional amb la selecció de Trinitat i Tobago.
Pel que fa a clubs, destacà a FC Porto, Hibernian FC, Rangers FC i Falkirk).

## Referències

* ↑ Russell Latapy; FIFA.com Arxivat 17 June 2006$^{[Datemismatch]}$ a Wayback Machine.
* ↑ «Russell Latapy – Goals in International Matches». RSSSF. [Consulta: 18 desembre 2017].
* ↑ «The story of our 2006 World Cup success». Soca Warriors, 25-11-2005. [Consulta: 18 desembre 2017].
* ↑ «Latapy – the man, his moments, his dreams». Trinidad Guardian, 12-10-2005 [Consulta: 18 desembre 2017]. Arxivat 2019-06-20 a Wayback Machine.
* ↑ Katrina Tweedie «The Russell Latapy story – Part III: The ‘lime’ that soured Latapy’s career». Trinidad Guardian, 07-05-2003 [Consulta: 18 desembre 2017]. Arxivat 2017-12-18 a Wayback Machine.
* ↑ «Gers to pay off Latapy», 14-01-2003. [Consulta: 18 desembre 2017].
* ↑ Russell Latapy a National-Football-Teams.com (anglès)
# Palneca

Palneca (en cors Palleca) és un municipi francès, que està situat a la regió de Còrsega, al departament de Còrsega del Sud. L'any 1999 ja tenia 156 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 348 | 378 | 276 | 204 | 147 | 156 |

## Administració

Llista d'alcaldes :
| Període | Identitat | Partit | Qualitat |
| 2001- | Paulin Santoni | | |
# Elig

Elig fou una marca valenciana de motocicletes fabricades a Elx, Baix Vinalopó, per F. Candelas entre 1953 i 1966.
Les motocicletes Elig, fabricades al número 39 del carrer Marquès d'Asprillas d'Elx, duien el conegut motor Hispano Villiers i estèticament eren molt reeixides.

## Referències

* ↑ Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 308. ISBN 84-920886-5-6.
* ↑ «Elig» (en castellà). ottw.es. [Consulta: 10 setembre 2021].
# Enrique Collar Monterrubio

Enrique Collar Monterrubio (castellà: Enrique Collar) (San Juan de Aznalfarache, 2 de novembre de 1934) fou un futbolista espanyol de les dècades de 1950 i 1960.
Fou 16 cops internacional amb la selecció espanyola, amb la qual participa al Mundial de 1962. A nivell de club, destacà com a jugador de l'Atlètic de Madrid durant una quinzena de temporades. També jugà una temporada al València CF.

## Referències

* ↑ Enrique Collar Monterrubio Fitxa i estadístiques a la FIFA
* ↑ Enrique Collar Monterrubio a BDFutbol
* ↑ Enrique Collar Monterrubio a National-Football-Teams.com (anglès)
* ↑ Cádiz CF profile (castellà)
* ↑ Valencia CF profile Arxivat 24 d'abril de 2019 a Wayback Machine. (castellà)
# Ievhen Zahrebelni

Ievhen Oleksíovitx Zahrebelni (en ucraïnès: Євген Олексійович Загребельний) o Ievgueni Alekséievitx Zagrebelni (en rus: Евгений Алексеевич Загребельный), (10 d'agost de 1967) va ser un ciclista ucraïnès. El seu èxit més important foren les dues medalles als Campionats del Món en contrarellotge per equips de 1987 i 1989, quan encara defensava la Unió Soviètica.

## Palmarès

* 1990
** 1r al Cinturó a Mallorca i vencedor d'una etapa
** Vencedor de 2 etapes a la Ruta Mèxic
* 1991
** Vencedor d'una etapa a la Volta a Àustria
* 1991
** Vencedor d'una etapa a la Volta a l'Uruguai

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Arraia-Maeztu

Arraia-Maeztu és un municipi d'Àlaba, de la Quadrilla de Mendialdea. Limita al nord amb Agurain, Dulantzi, Donemiliaga i Iruraitz-Gauna, al sud amb Bernedo, a l'est amb Kanpezu i Harana. Es va formar el 1958 de la unió dels pobles d'Apiñaniz, Arraia i Laminoria. Està format pels concejos de:
* Aletxa
* Apiñaniz
* Areatza
* Atauri
* Azazeta
* Birgara Barren
* Birgara Goien
* Elortza
* Erroeta
* Erroitegi
* Ibisate
* Korres
* Maeztu (capital)
* Muxitu
* Sabando
* Zekuiano

## Personatges il·lustres

* Pedro Ruiz de Gaona (segle XV): senyor de la torre de Sabando. Guarda i ambaixador del rei castellà Joan II.
* Juan Bautista de Gámiz (1696-1773): religiós jesuïta i poeta. Va escriure principalment en castellà, però es conserven alguns poemes seus en basc de gran importància per a la història de la literatura basca.
# Riu Coatzacoalcos

El riu Coatzacoalcos és un gran riu que principalment alimenta la part sud de l'estat de Veracruz, i neix a Sierra de Niltepec i creua l'estat d'Oaxaca a la regió de l'Istme de Tehuantepec, i flueix 325 quilòmetres cap al Golf de Mèxic. Inclouen els afluents El Corte, Sarabia, Jaltepec, Chalchijalpa, El Chiquito, Uxpanapa, i Calzadas. La fusió de tots aquests rius crea un dels majors fluxos de corrent a tota la regió. Dos terços dels rius són navegables.

## Llegenda

Segons la llegenda, el déu olmeca Quetzalcóatl era a bord d'una bassa feta d'una pell de serp i va navegar fins a perdre a l'horitzó. Des de llavors, el riu ha estat conegut com a Coatzacoalcos, que significa "el lloc on s'amaga la serp" en llengua nàhuatl.

## Port

La ciutat de Coatzacoalcos, a la desembocadura del riu, és un dels ports comercials més industrialitzats, considerat el tercer més important del Golf de Mèxic, que ofereix un dels mitjans de transport més importants com per a un comerç internacional els productes són importants per al negoci local de l'agricultura industrial, la silvicultura i el comerç en general, per l'Istme de Tehuantepec.

## Pol·lució

El riu Coatzacoalcos també és un dels rius més contaminats del món, en part a causa de la manca de lleis ambientals que protegeixen l'aigua pública. D'acord amb el Centre Mexicà de Dret Ambiental (CEMDA), el cos contaminant més gran és la indústria petroquímica de Mèxic Pemex.

## Referències

* ↑ «Estadísticas por tema» (en castellà). INEGI. [Consulta: 21 setembre 2011].
* ↑ Wimmer, Alexis. «DICTIONNAIRE de la langue NAHUATL CLASSIQUE» (en francès). [Consulta: 22 setembre 2011].
* ↑ Peter M. Garber The Mexico-US Free Trade Agreement, 19 January 1994
* ↑ Oil Spill in Coatzacoalcos River and Beach. Arxivat 2011-07-25 a Wayback Machine. Veracruz, Republic of Mexico, 22 December 2004

## Bibliografia

* Atlas of Mexico, 1975 (http://www.lib.utexas.edu/maps/atlas_mexico/river_basins.jpg).
* The Prentice Hall American World Atlas, 1984.
* Rand McNally, The New International Atlas, 1993.
# Paximadia (illot)

Paximadia (grec Παξιμάδια, literalment galetes) són dos illots grecs deshabitats situats a uns deu quilòmetres de la costa sud de Creta, a la badia de Messara. El de l'oest fa uns 1,1 km², i el de l'est un 0,6 km².
# Örgryte IS

L'Örgryte IS, o ÖIS, és un club de futbol suec de la ciutat de Göteborg.

## Història

El club fou fundat el 4 de desembre de 1887. Disputà el primer partit de futbol a Suècia el 22 de maig de 1892. El seu estadi és el Valhalla IP.

## Jugadors destacats

* Marcus Allbäck
* Afonso Alves
* Sören Börjesson
* Johan Elmander
* Gunnar Gren
* Agne Simonsson

## Palmarès

* Campionat suec de futbol (12): 1896, 1897, 1898, 1899, 1902, 1904, 1905, 1906, 1907, 1909, 1913, 1985
* Allsvenskan (2): 1925–26, 1927–28
* Allsvenskan play-off (1): 1985
* Svenska Serien (4): 1910, 1911–12, 1920–21, 1923–24
* Svenska Mästerskapet (11): 1896, 1897, 1898, 1899, 1902, 1904, 1905, 1906, 1907, 1909, 1913
* Svenska Cupen (1): 1999–2000
* Corinthian Bowl (7): 1906, 1907, 1908, 1909, 1911, 1912, 1913
* Svenska Fotbollspokalen (2): 1903 I, 1903 II

## Enllaços externs

* Web oficial
* Web de seguidors
# Elif Şahin

Elif Şahin (19 de gener de 2001) és una jugadora de voleibol turca. Va començar a jugar a voleibol professional al Karayollarıspor d'Ankara, capital de Turquia. Tot i que va signar un contracte amb l'Eczacıbaşı d'Istanbul, el 2018, el seu nou club va cedir-la al Karayollarıspor per dues temporades més, per guanyar experiència. També és integrant de l'equip A de la selecció nacional turca. La seva germana, Saliha Şahin, també es jugadora de voleibol i pertany al club esportiu Eczacıbaşı.

## Referències

* ↑ https://www.voleybolplus.com/elif-sahin-eczacibasi-vitrada/
* ↑ http://www.hurriyet.com.tr/sporarena/eczacibasi-vitradan-gelecege-donuk-transfer-40863094
* ↑ https://www.eczacibasisporkulubu.org.tr/Haber/saliha-elif-sahin-kardesler-eczacibasinda Arxivat 2019-07-26 a Wayback Machine.
* ↑ http://www.tvf.org.tr/mobil/2019-sezonu-bayan-milli-takimi-genis-kadrosu-belli-oldu/
* ↑ http://www.tvf.org.tr/milli-takimlar/a-bayan-milli-takimimiz-sezonu-acti/

## Enllaços externs

* Elif Şahin a FIVB (Federació Internacional de Voleibol)
# Enrique Cáceres

Enrique Patricio Cáceres Villafañe (Buenos Aires, Argentina, 11 de juny de 1978) és un àrbitre de futbol paraguaià. És internacional des del 2010.
Cáceres arbitra partits de la División Profesional paraguaiana des del 2009. El 2010 va entrar al comitè paraguaià de la FIFA i la CONMBEBOL. Ha dirigit partits de la Copa Libertadores, de la Copa América (2015 i 2016) i de la Copa del Món (2018).

## Referències

* ↑ «Enrique Cáceres - Profile» (en anglès). transfermarkt.de. [Consulta: 20 juny 2018].
* ↑ Sheridan, Jim. «Who is Russia vs Egypt referee Enrique Caceres and how many World Cups has the Paraguayan officiated at?» (en anglès). The Sun, 19-06-2018. [Consulta: 20 juny 2018].
* ↑ Rojo, Luis F. «El ballet ruso de Cheryshev» (en castellà). Marca, 19-06-2018. [Consulta: 20 juny 2018].
# Pedrerasaure

El pedrerasaure (Pedrerasaurus) és un gènere extingit de llangardaix escincogeconomorf que va viure al Cretaci inferior. Les seves restes fòssils es van trobar a la Serra del Montsec, Catalunya. L'espècie tipus és P. latifrontalis. S'assembla al meiasaure, un llangardaix molt estès al Cretaci inferior que també va habitar la península Ibèrica. Ambdós gèneres tenien dents amb dues cúspides, però a diferència del meiasaure, el pedrerasaure tenia ossos frontals que no estaven fusionats o constrets.

## Referències

* ↑ «A new lizard from the early cretaceous of catalonia (Spain), and the mesozoic lizards of the iberian peninsula». Cretaceous Research, vol. 31, 4, 2010, pàg. 447–457. DOI: 10.1016/j.cretres.2010.06.002.
# Armalcolita

L'armalcolita és un mineral de la classe dels òxids. Va ser anomenada així l'any 1970 per A. T. Andersen, T. E. Bunch, Eugene N. Cameron, S. E. Haggery, F. R. Boyd, O. B. James, K. Keil, Marun Prinz, Paul Ramdohr i A. El Goresy, en honor dels astronautes de l'Apollo 11 que van viatjar a la Lluna i van recollir les mostres. El nom és un acrònim derivat dels seus cognoms: Neil Alden ARMstrong (1930), Edwin Eugene ALdrin (1930) i Michael COLlins (1930).

## Característiques

L'armalcolita és un òxid de titani, ferro i magnesi, de fórmula química (Mg,Fe$^{2+}$)Ti₂O₅. Cristal·litza en el sistema ortoròmbic en forma de grans subèdrics a anèdrics de fins a 300μ. La seva duresa a l'escala de Mohs és 5. Es compara amb la sintètica karrooïta, una espècie no aprovada per l'Associació Mineralògica Internacional. Forma una sèrie de solució sòlida amb la pseudobrookita.
Segons la classificació de Nickel-Strunz, l'armalcolita pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitjana» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, melanostibita, pirofanita, akimotoïta, auroantimonita, romanita, tistarita, avicennita, bixbyita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, magnesiohögbomita-2N2S, ferrohögbomita-6N12S, pseudorútil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sillenita, kyzylkumita i tietaiyangita.

## Formació i jaciments

Formada típicament a baixes pressions i altes temperatures, així com en basalts rics en titani i microbretxes de mostres lunars. També es pot formar en roques volcàniques sàliques, en roques ultramàfiques, en lamproïtes, kimberlites, en cràters d'impacte a la Terra, en inclusions en condrites carbonatades; rarament en pegmatites de granit. Sol trobar-se associada a diversos òxids de ferro i titani, així com a altres minerals com: ilmenita, ferro, grafit, flogopita, analcima, diòpsid o rútil. Va ser descoberta l'any 1970 a la Base Tranquil·litat, el lloc d'allunatge de l'Apollo 11) al mar de la Tranquil·litat, a La Lluna. Els seus jaciments, actualment, són més nombrosos. Als territoris de parla catalana ha estat descrita a Casterner de les Olles (Tremp, Pallars Jussà).

## Referències

* ↑ «Armalcolite» (en anglès). Mindat. [Consulta: 8 desembre 2015].
* ↑ «Armalcolite» (en anglès). Handbook of Mineralogy. [Consulta: 8 desembre 2015].
* ↑ «Karrooite» (en anglès). Mindat. [Consulta: 8 desembre 2015].
* ↑ «Armalcolite-Pseudobrookite Series» (en anglès). Mindat. [Consulta: 8 desembre 2015].
* ↑ «Les Collades ravine (Escales reservoir), Casterner de les Olles, Tremp, El Pallars Jussà, Lleida, Catalonia, Spain». Mindat. [Consulta: 12 gener 2024].
# Riu Chowan

El riu Chowan és un riu d'aigües mortes format a la confluència del riu Blackwater de Virgínia i el riu Nottoway a prop de la frontera entre Virginia i Carolina del Nord. Segons el USGS una variant del nom és el Riu Choan.

## Referències

* ↑ 1025244 U.S. Geological Survey Geographic Names Information System: Chowan River (en anglès)
# Zhu Yi (Tres Regnes)

    En aquest nom xinès, el cognom és Zhu.
Zhu Yi :
| Xinès tradicional: | Xinès tradicional: | 朱異 |
| Xinès simplificat: | Xinès simplificat: | 朱异 |
Zhu Yi (mort el 257 EC), nom estilitzat Jiwen (季文), va ser un general militar de Wu Oriental durant el període dels Tres Regnes de la història xinesa. Era el fill de Zhu Huan. Zhu va ser part d'un exèrcit de reforç enviat pel regent Sun Lin per ajudar a la revolta de Zhuge Dan dins de l'estat rival de Cao Wei.
Al llarg de la carrera de Zhu, va acabar obtenint nombroses derrotes; cosa que va provocar la ira de Sun Lin. Va ser executat per ordre de Sun després de la seva derrota a mans de Wang Ji.

## Vegeu també

* Llista de persones dels Tres Regnes

## Referències

* Chen Shou. Registres dels Tres Regnes, Capítol 56, Biografia de Zhu Huan.
# Paxson

Paxson és una concentració de població designada pel cens dels Estats Units a l'estat d'Alaska. Segons el cens del 2000 tenia 43 habitants.

## Demografia

Segons el cens del 2000, Paxson tenia 43 habitants, 21 habitatges, i 11 famílies La densitat de població era de 0,1 habitants/km².
Dels 21 habitatges en un 28,6% hi vivien nens de menys de 18 anys, en un 47,6% hi vivien parelles casades, en un 4,8% dones solteres, i en un 42,9% no eren unitats familiars. En el 38,1% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,75.
Per edats la població es repartia de la següent manera: un 25,6% tenia menys de 18 anys, un 7% entre 18 i 24, un 23,3% entre 25 i 44, un 32,6% de 45 a 60 i un 11,6% 65 anys o més.
L'edat mediana era de 40 anys. Per cada 100 dones hi havia 115 homes. Per cada 100 dones de 18 o més anys hi havia 166,7 homes.
La renda mediana per habitatge era de 46.500 $ i la renda mediana per família de 46.667 $. Els homes tenien una renda mediana de 45.625 $ mentre que les dones 21.250 $. La renda per capita de la població era de 26.071 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Paxson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Paxson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Carolina Matilde de Dinamarca

Carolina Matilde de Dinamarca, princesa de Dinamarca (Jægersborghus 1912 - Sorgenfri 1995). Princesa de Dinamarca amb el tractament d'altesa reial que contragué matrimoni amb un seu cosí, el príncep Knud de Dinamarca.
Nascuda a Jægersborghus, prop de la capital danesa, el dia 27 d'abril de 1912. Filla del príncep Harald de Dinamarca i de la princesa Helena de Schleswig-Holstein-Sondenburg-Glücksburg. Carolina Matilde rebé el títol de princesa de Dinamarca amb el tractament d'altesa reial des del seu naixement en ser neta, per via paterna, del rei Frederic VIII de Dinamarca. Neta per via paterna del rei Frederic VIII de Dinamarca i de la princesa Lluïsa de Suècia ho era per via materna del duc Frederic Ferran de Schleswig-Holstein-Sondenburg-Glücksburg i de la princesa Carolina Matilde de Schleswig-Holstein-Sondenburg-Augustenburg.
Al llarg de la Primera Guerra Mundial, la família de la princesa Carolina Matilde fou expulsada de Dinamarca durant el conflicte a conseqüència del partit proalemany que prengué, principalment, la princesa Helena. Les manifestacions progermàniques de la princesa foren públiques en tot moment la qual cosa desagradà enormement al rei Cristià X de Dinamarca.
Carolina Matilde es casà el 8 de setembre de 1933 al Castell de Fredensborg amb el príncep Knud de Dinamarca, fill del rei Cristià X de Dinamarca i de la duquessa Alexandrina de Mecklenburg-Schwerin. La parella instal·lada a Sorgenfri tingué tres fills que com a nets del rei Cristià X de Dinamarca tingueren el títol de prínceps de Dinamarca amb el tractament d'altesa reial.
Carolina Matilde morí l'any 1995 a Sorgenfri on havia viscut la major part de la seva vida des que es casà l'any 1933.
# Soldadura per ona

La soldadura per ona és una tècnica de soldadura per producció a gran escala en la qual els components electrònics són soldats a una placa de circuit imprès. El nom prové de l'ús d'onades de pasta de soldadura fosa per unir el metall dels components a la placa del circuit imprès. El procés utilitza un tanc que conté una quantitat de soldadura fosa. Els components es col·loquen sobre el circuit imprès i aquesta travessa una cascada de pasta de soldar. Les zones metàl·liques queden exposades creant una connexió elèctrica. Aquest procés és molt més ràpid i es pot crear un producte de qualitat superior en comparació amb la soldadura manual. La soldadura per ona s'usa per al muntatge de circuits impresos.

## Procés

Tot i que hi ha nombrosos tipus de màquines de soldadura per ona, totes tenen uns principis i components comuns. Bàsicament, una màquina de soldadura té tres zones clarament diferenciades:
* zona de preescalfament,
* zona d'aplicació del fundent
* zona de soldadura.
Depenent del tipus de fundent o flux emprat, es pot parlar d'una quarta zona dedicada a la neteja del circuit imprès.
Durant tot el procés, es fa ús d'una cinta transportadora per moure la placa entre les diferents etapes. En elles, l'equipament bàsic consisteix en un contenidor on el fundent es troba fos per a la seva utilització en el procés de soldadura, un equip de bombament per a produir l'onada, un aerosol per aplicar el fundent i una placa per al pre-escalfat. El procés de soldadura per ona es caracteritza pel fet que la soldadura és fiable i neta; el procés és automatitzat; es reutilitza del fundent i material de soldadura sobrant; cal una inspecció posterior per retocar-lo i sotmetre-ho a test; augmenta la productivitat i eficiència. El soldant consisteix típicament en una barreja de diversos metalls. Normalment es compon d'un 50% d'estany, 49,5% plom i un 0,5% d'antimoni.

## Referències

* ↑ Seeling, Karl (1995). A study of lead-free alloys Arxivat 2003-04-03 a Wayback Machine.. AIM, 1, Consulta: 18 d'abril de 2008
* ↑ Biocca, Peter (5 d'abril del 2005). «Lead-free wave soldering» Arxivat 2006-02-19 a Wayback Machine., EMSnow Web